Camarasaurus
Store norske leksikon,Realfag,Paleontologi,Virveldyr,Krypdyr,Dinosaurer
Camarasaurus var en planteetende dinosaur med lang hals fra sein jura. Flere hundre fossile eksemplarer er kjent, og det er den vanligste sauropoden fra USA.
Beskrivelse Camarasaurus ble omtrent 20 meter lang, med vekt opp mot 50 tonn. Hodet var lite, med korte kjever og en liten kam foran neseåpningene. Halsen og halen var kortere enn hos for eksempel Diplodocus. Kroppen var forholdsvis kompakt, og for- og bakbena var omtrent like lange. Levevis Voksne og unge individer har blitt funnet sammen, noe som kan tyde på flokkatferd. Egg har også blitt funnet, men de lå i rekker, formodentlig under råtnende planter for å holdes varme, ikke samlet i reder, som hos Oviraptor og andre rovdinosaurer. Systematikk Camarasaurus er en slekt i ordenen Saurischia, underorden Sauropoda. Den tilhører gruppen Macronaria, i likhet med Brachiosaurus og Giraffatitan. Typearten er Camarasaurus supremus. Les mer i Store norske leksikon dinosaurer